rejauldu/bengali-wikipedia huggingface dataset:
থাম্ব|ডান|তাইওয়ান এর কাওসিয়াং এ ওয়াটার বলে শিশুরা থাম্ব|ডান|একটি ওয়াটার বল ফুলে উঠছে  ওয়াটার বল বা ওয়াটার ওয়াকিং বল একটি বৃহৎ স্ফীতিশীল গোলক যার ভিতরে থাকা কোনও ব্যক্তিকে জলের পৃষ্ঠতল বরাবর চলার সুযোগ করে দেয়।  এই দৈত্যাকার বলটি সাধারণত দুই মিটার ব্যাসের হয় এবং সহজে প্রবেশ এবং প্রস্থান করার জন্য একটি জিপার-যুক্ত প্রবেশদ্বার থাকে। ওয়াটার বল   জর্ব (zorb) এর মতো তবে এর একটি মাত্র স্তর রয়েছে এবং এটি ঢাল দিয়ে গড়িয়ে পড়ার পরিবর্তে জলে ভ্রমণের জন্য নকশা করা হয়ে থাকে।  যুক্তরাজ্যে এই বলগুলি বাচ্চাদের ধারণ উপযোগী করে গড়ে সুইমিং পুল, প্রমোদতরণীর পোতাশ্রয় এবং হ্রদে ব্যবহার করা হয়। Kids learn to walk on water. CBBC.   ইতিহাস  থাম্ব|ওয়াটার সিলিন্ডার ওয়াটার বল প্রথম দেখানো হয়েছিল ডায়মন্ডস আর ফরএভার (১৯৭১) নামের একটি চলচ্চিত্রে এবং বিচ বয়েজ এর মিউজিক ভিডিও গেটচা ব্যাক ( ১৯৮৫)-এ। Beach Boys – Getcha Back. Retrieved: 2011-03-31. ১৯৯৮ সালে সাধারণের ব্যবহারের জন্য প্রথম ওয়াটার বলের নকশা প্রস্তুত করেছিলেন চার্লস ব্লেন জোনস।   সুরক্ষা  মার্কিন যুক্তরাষ্ট্র সরকার এই বল ব্যবহারের বিপদ সম্পর্কে সতর্ক করে বলেছে এতে বিভিন্ন বিপদের মধ্যে শ্বাসরোধ ও ডুবে যাওয়ার ঝুঁকি এড়াতে "কোন নিরাপদ উপায় দেওয়া নেই"। বাচ্চাদের বলের ভিতরে থাকাকালীন অজ্ঞান হয়ে যাওয়া এবং শক্ত পৃষ্ঠে আছাড় খাওয়ার মতো দুর্ঘটনার কথার রেকর্ড রয়েছে। তাই ইউ.এস. কনজিউমার প্রোডাক্ট সেফটি কমিশন রাইড-বিনোদন কর্মকর্তাদের এগুলি না ব্যবহার করতে উৎসাহী করেছে এবং কমিশন চেয়ারম্যান সুরক্ষা বিষয়ে আরও তদন্ত চালুর অভিপ্রায়ের কথা ঘোষণা করেছেন। Safety warning issued over 'walking water balls' The Guardian, 2011-03-31.  ওকলাহোমার চার্লস জোনস ১৯৯৮ সালে বাণিজ্যিকভাবে একটি ওয়াটার বল তৈরি করেছিলেন। লন্ডন এর একটি হ্রদে বলটি প্রদর্শনের জন্য ব্রিটিশ প্রতিবেদকদের আমন্ত্রণ জানানো হয়েছিল। জল পেরিয়ে হাঁটার চেষ্টা করার সাথে সাথে তিনি ভারসাম্য হারিয়ে পড়ে যান। বলটি চুপসে যায় এবং দ্রুত বরফ জলে ভরে যায়। তাঁর এক সহকারী সেফটি লাইন ব্যবহার করে বলটিকে আবার শুকনো জমিতে টেনে তুললে তিনি বলের পৃষ্ঠের নীচে ডুবে যাওয়ার হাত থেকে রক্ষা পান। উপস্থিত পর্যটকদের ভিড় এই ঘটনার প্রত্যক্ষদর্শী ছিলেন।   ইউ.এস. কনজিউমার প্রোডাক্ট সেফটি কমিশন বলগুলি নিরাপদ উপায়ে ব্যবহার করার বিষয়ে এর বিপদ সম্পর্কে সতর্ক করেছে। ওয়াটার বলের সাথে জড়িত দুটি অপ্রমাণিত ঘটনার বিষয়ে কমিশন সচেতন। একটি ঘটনায় একটি শিশুকে খুব অল্প সময়ের জন্য বলের ভিতরে থাকার পরে প্রতিক্রিয়াহীন অবস্থায় দেখা গেছে। দ্বিতীয় ঘটনায় বলটি একটি অগভীর পুলের উপর থেকে শক্ত মাটিতে পড়ে গেলে বলের অভ্যন্তরে থাকা এক ব্যক্তির হাড়ে চিড় ধরে।    নির্মাণ   অনেক ওয়াটার বল ০.৮-১.০ মিমি পুরু পলিভিনাইল ক্লোরাইড (পিভিসি) থেকে তৈরি হয়।  শীতল আবহাওয়া বা তুষাপাতে সেরা পছন্দ থার্মোপ্লাস্টিক পলিউরেথিনস (টিপিইউ)। কিছু ওয়াটার বল পিভিসি–টিপিইউ মিশ্র থেকে তৈরি করা হয়। আরও ব্যয়বহুল বলগুলি ১০০% টিপিইউ ব্যবহার করে। বলগুলি সাধারণত চীন এ তৈরি করা হয় এবং বিভিন্ন আকারে পাওয়া যায়। একটি চুপসানো সাধারণ ওয়াটার বলের ওজন ১৫ কিলোগ্রাম এবং উত্তম বায়ু-পাম্পের সাহায্যে তা মিনিট খানেকের মধ্যে স্ফীত হতে পারে। কিছু মডেলের ভিতরে বা বাইরে হাতে মুঠো করে ধরার ব্যবস্থা থাকে এবং পৃষ্ঠটি ছাপানো  যায়।   আরও দেখুন    জর্বিং  হ্যামস্টার বল  স্ফীতিশীল উৎপাদিত পণ্যের তালিকা   তথ্যসূত্র   বিষয়শ্রেণী:১৯৯০-এর দশকের খেলনা বিষয়শ্রেণী:বল (ক্রীড়া) বিষয়শ্রেণী:শারীরিক ক্রিয়াকলাপ এবং দক্ষতার খেলনা বিষয়শ্রেণী:স্ফীতিশীল উৎপাদিত পণ্য বিষয়শ্রেণী:ওয়াটার রাইডস বিষয়শ্রেণী:ওয়াটার টয়েস  ru:Зорбинг#Гидрозорбинг
বসিরহাট উত্তর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১২৫ নং বসিরহাট উত্তর বিধানসভা কেন্দ্রটি বসিরহাট-২ সমষ্টি উন্নয়ন ব্লক এবং আমলানী, ভেবিয়া, মাখালগাছ এবং মুরারিশা গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এর অন্তর্গত।  বসিরহাট উত্তর বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৫১বসিরহাটপ্রফুল্ল নাথ ব্যানার্জী ভারতীয় জাতীয় কংগ্রেস১৯৫৭প্রফুল্ল নাথ ব্যানার্জী ভারতীয় জাতীয় কংগ্রেস ১৯৬২বিজেশ চন্দ্র সেন ভারতীয় জাতীয় কংগ্রেস১৯৬৭এ.বি. বন্দ্যোপাধ্যায় ভারতের কমিউনিস্ট পার্টি ১৯৬৯এ.বি. বন্দ্যোপাধ্যায় ভারতের কমিউনিস্ট পার্টি ১৯৭১ললিত কুমার ঘোষভারতীয় জাতীয় কংগ্রেস ১৯৭২ললিত কুমার ঘোষভারতীয় জাতীয় কংগ্রেস ১৯৭৭নারায়ণ মুখার্জীভারতের কমিউনিস্ট পার্টি (মার্ক্সবাদী) ১৯৮২নারায়ণ মুখার্জীভারতের কমিউনিস্ট পার্টি (মার্ক্সবাদী) ১৯৮৭নারায়ণ মুখার্জীভারতের কমিউনিস্ট পার্টি (মার্ক্সবাদী) ১৯৯১নারায়ণ মুখার্জীভারতের কমিউনিস্ট পার্টি (মার্ক্সবাদী) ১৯৯৬নারায়ণ মুখার্জীভারতের কমিউনিস্ট পার্টি (মার্ক্সবাদী) ২০০১নারায়ণ মুখার্জীভারতের কমিউনিস্ট পার্টি (মার্ক্সবাদী) ২০০৬নারায়ণ মুখার্জীভারতের কমিউনিস্ট পার্টি (মার্ক্সবাদী) ২০১১বসিরহাট উত্তরমুস্তাফা বিন কাসেমভারতের কমিউনিস্ট পার্টি (মার্ক্সবাদী)২০১১ উপনির্বাচন এটিএম আবদুল্লাসর্বভারতীয় তৃণমূল কংগ্রেস২০১৬ রফিকুল ইসলাম মণ্ডলভারতের কমিউনিস্ট পার্টি (মার্ক্সবাদী)  নির্বাচনী ফলাফল ২০১১ ২০১১ সালের উপনির্বাচনে, বসিরহাট উত্তর কেন্দ্রে সিপিআই (এম) এর বিধায়ক মোস্তফা বিন কাসেমের মৃত্যুতে ২৯ মে ২০১১ সালে কিড স্ট্রীট এম.এল.এ হোস্টেলের বাইরে মৃত অবস্থায় পাওয়া যায়।     ১৯৭৭-২০০৬ সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।  ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১  এবং ১৯৮৭ সালে  কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন।  ১৯৫১-১৯৭২ কংগ্রেসের ললিত কুমার ঘোষ ১৯৭২  এবং ১৯৭১ সালে  জয়ী হন। সিপিআই এর এ.বি. বন্দ্যোপাধ্যায় ১৯৬৯  এবং ১৯৬৭ সালে  জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন।  কংগ্রেসের প্রফুল্ল নাথ ব্যানার্জী ১৯৫৭ সালে   এবং স্বাধীন ভারতের প্রথম নির্বাচনে ১৯৫১ সালে জয়ী হন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি বিষয়শ্রেণী:বসিরহাট
প্রতি বছর, গ্রীষ্মের প্রথম মাসে, সম্পূর্ণ গোয়া রাজ্য জুড়ে, স্থানীয় লোকেদের দ্বারা তৈরি করা হয় একটি বিশেষ মদ্যপ পানীয়। এই পানীয়টির নাম হলো উররাক। এই বিশেষ পানীয়টি গোয়া রাজ্যের অনেক স্থানীয় পানশালা এবং ট্যাভার্নের মধ্যে পাওয়া খুব জনপ্রিয় একটি পানীয়। যদিও ফেনী একটি দ্বিগুণ পাতন করা অ্যালকোহলযুক্ত পানীয় যা পাকা কাজু আপেলের রসের গাঁজন থেকে তৈরি করা হয়ে থাকে। আর অন্যদিকে উররাক হলো প্রথম একক পাতনের মাধ্যমে তৈরি একটি পণ্য, যা বসন্তের শুরুতেই সম্পন্ন হয়।  যদিও তাদের উৎপাদন প্রক্রিয়ায় মিল রয়েছে তবে তাদের মধ্যে পার্থক্যও বিদ্যমান রয়েছে। উররাকে কাজু আপেলের পলি থাকতে পারে এবং ফেনীর তুলনায় এর খুব কম শেলফ লাইফ রয়েছে। তাই এটি নিষ্কাশনের পরে যতটা সম্ভব তাজা খাওয়া উচিত।  এইভাবে, প্রথম একক পাতন প্রক্রিয়ায়, উররাক পানীয়টি তৈরি করা হয়, এবং এতে প্রায় ১০ থেকে ১৫% অ্যালকোহল থাকে।  ফেনী হলো একই রসের একটি দ্বিগুণ পাতিত সূক্ষ্ম পণ্য এবং এতে প্রায় ৪০% থেকে ৪৫% অ্যালকোহল থাকে। উররাকের তুলনায় ফেনীর একটি ভালো শেলফ লাইফ আছে, ফলে এটি বেশি সময় সংরক্ষণ করে পান করা যায়। কাজু ফেনী এখন নামকরা ব্র্যান্ডের অধীনেও বিভিন্ন জায়গায় পাওয়া যেয়ে থাকে।   ফেনী তৈরিকরণ  প্রথমে হাতে সংগ্রহ করা, গাছে পাকা এবং পড়ে যাওয়া কাজু আপেলগুলোকে চাপ দেওয়া হয়, যাতে কাজু আপেল থেকে আলতো করে রস বের করার জন্য, অনেকটা সেইভাবেই যেভাবে সাধারণত আঙ্গুর থেকে ওয়াইন তৈরির ক্ষেত্রে করা হয়ে থাকে। একটি ব্র্যান্ডি যেমন আঙ্গুরের ওয়াইন থেকে পাতিত হয়, এমনি ফেনী কাজু আপেল ওয়াইন থেকে পাতিত হয়। পাতন প্রক্রিয়ার প্রথম স্ট্রিপিং রানে, একটি কাজু আপেল ওয়াইন একটি হালকা অ্যালকোহল পাতন করে উররাকে পরিণত করা হয়ে থাকে। পরবর্তী পাতনের ধাপে, যেখানে গ্রামের জন্য মাস্টার ডিস্টিলার, সাব্ধানতার সাথে তাপ নিয়ন্ত্রণ করে যাতে পানি এবং অ্যালকোহলের সাবধানে মিশ্রিত মিশ্রণকে শক্তিশালী দ্বিতীয় পাতন (৪০-৪৫%) স্পিরিট তৈরি হয়, এই ফেনীতে (মদ) কম স্বাদ হয়ে কিন্তু এতে সর্বোচ্চ গন্ধ থাকে এবং পাশাপাশি অ্যালকোহলও বেশি থাকে। স্বাদ সম্পূর্ণরূপে আসে কাজু আপেল এবং মাটির পাত্র থেকে যেখানে এটি জমে, এর স্বাদ সময়-সম্মানিত জ্ঞানের সাক্ষ্য দেয় যা গোয়ার প্রজন্মের পর প্রজন্মের মাধ্যমে পরিমার্জিত হয়ে এসেছে।  ঐতিহ্যগতভাবে, এই চূড়ান্ত পণ্যটিতে এমন কিছুই যোগ করা হয় না, যা মূল উপাদানে উপস্থিত ছিল না, এতে কোনো স্বাদ যুক্ত করা হয় না, কিংবা কোনো রং যুক্ত করা হয় না, বা কোনো সুগন্ধ যুক্ত করা হয় না। এবং এক হাতে নিয়ে অন্য হাতে লেবু বা সবুজ মরিচের টুকরো দিয়ে মজা করে খাওয়া হয়।  কিন্তু, আজকাল, এই অঞ্চলের তরুণ ডিস্টিলাররা, গাজনের ইউরোপীয় পদ্ধতি গ্রহণ করেছে। ফলস্বরূপ, ভারতীয় সুগন্ধি মশলার স্বাদসহ ফেনি বা উররাক পাওয়া যায়।   তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় পাতিত পানীয়
গার্ল ফ্রম হ্যানয় () হাই নিন পরিচালিত ১৯৭৫ সালের ভিয়েতনামি নাট্য চলচ্চিত্র। এটি ৯ম মস্কো আন্তর্জাতিক চলচ্চিত্র উৎসবে প্রদর্শিত হয়েছিল, যেখানে এটি একটি ডিপ্লোমা লাভ করেছিল। এটি তৃতীয় ভিয়েতনাম চলচ্চিত্র উৎসবে গোল্ডেন লোটাস পুরস্কার জিতেছে।  কাহিনি চলচ্চিত্রের কাহিনি একটি মেয়ের তার বাবার অনুসন্ধান  ঘিরে আবর্তিত। তার মা ও বোনকে ক্রিসমাস বোমা হামলার সময় হত্যা করা হয়। তার বাবা একজন পিএভিএন সৈনিক। চলচ্চিত্রটি দৃশ্যকলা চিত্রের উল্লেখযোগ্য ব্যবহার করেছে এবং যুদ্ধের সময় সবচেয়ে তীব্র টেকসই বোমা হামলা অভিযানের নেতৃত্বে হ্যানয়ে যুদ্ধকালীন জীবন চিত্রিত করেছে।  অভিনয়ে   ল্যান হুং - হা নগু  ট্রা গিয়াং -   থি আন - গোলন্দাজ  জুয়ান কিম  টু থান  আরো দেখুন  চলচ্চিত্রে ভিয়েতনাম যুদ্ধ  তথ্যসূত্র  বহিঃসংযোগ  বিষয়শ্রেণী:১৯৭৫-এর চলচ্চিত্র বিষয়শ্রেণী:১৯৭৫-এর নাট্য চলচ্চিত্র বিষয়শ্রেণী:১৯৭০-এর দশকের ঐতিহাসিক নাট্য চলচ্চিত্র বিষয়শ্রেণী:ভিয়েতনামি ভাষার চলচ্চিত্র বিষয়শ্রেণী:ভিয়েতনামি চলচ্চিত্র বিষয়শ্রেণী:ভিয়েতনাম যুদ্ধের চলচ্চিত্র বিষয়শ্রেণী:ভিয়েতনামি ঐতিহাসিক নাট্য চলচ্চিত্র
জোথিরত্নাগে সাদিরিস ডি সিলভা (মৃত্যু: ১৯৫৮), যিনি সাদিরিস মাস্টার নামে বেশি পরিচিত, ছিলেন একজন শ্রীলঙ্কার সঙ্গীতজ্ঞ এবং অভিনেতা।  সাদিরিস মাতারায় জন্মগ্রহণ করেন। তিনি কালুতারার মন্দিরে শিক্ষা লাভ করেন এবং প্রাচ্য ভাষা অধ্যয়ন করেন। সাদিরিস পরবর্তীতে হিন্দুস্তানি ও কর্ণাটিক সঙ্গীত গেয়ে ও বাজিয়ে একজন জনপ্রিয় সঙ্গীতশিল্পী হয়ে ওঠেন। এছাড়াও তিনি জন ডি সিলভার বেশ কয়েকটি নাটক; সিরিসাঙ্গাবো, ওয়েসান্তারা -য় প্রধান চরিত্রে অভিনয় করেছেন। সাদিরিস ১৯৫৮ সালের এপ্রিলে মারা যান।    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:১৯৫৮-এ মৃত্যু বিষয়শ্রেণী:সিংহলী গায়ক বিষয়শ্রেণী:সিংহলী সঙ্গীতশিল্পী
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। অনুল্লেখযোগ্য এবং বিজ্ঞাপন। Ashiq Shawon (আলাপ) ১০:৪১, ৯ জানুয়ারি ২০১৯ (ইউটিসি) আমার কথা   – (অপসারণের প্রস্তাবনা দেখুনলগ দেখুন) () অনির্ভরযোগ্য তথ্যসূত্র।  ইয়াহিয়া (আলাপ) ১৩:১০, ৮ জানুয়ারি ২০১৯ (ইউটিসি) সাধারন উল্লেখযোগ্যতা’র মানদন্ডে উত্তীর্ন নয়। --NahidHossain (আলাপ) ১৩:৪২, ৮ জানুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অপারম্যানের অনুমান হলো মৌলিক সংখ্যার বণ্টন সংক্রান্ত গণিতের একটি অমীমাংসিত সমস্যা।. এটি লেজঁন্দ্রের অনুমান, আন্দ্রিকার অনুমান, এবং ব্রোকার্ডের অনুমান-এর সাথে ঘনিষ্ঠভাবে সম্পর্কিত, তবে তুলনামূলক বেশি শক্তিশালী। ডেনীয় গণিতবিদ লুডভিগ অপারম্যান ১৮৭৭ সালের মার্চে একটি অপ্রকাশিত বক্তৃতায় এটির প্রস্তাব করেন।    বিবৃতি   এই অনুমান অনুযায়ী, প্রতিটি পূর্ণসংখ্যা -এর জন্য:     ও -এর মধ্যে অন্তত একটি মৌলিক সংখ্যা বিদ্যমান,   এবং     ও -এর মধ্যেও অন্তত একটি মৌলিক সংখ্যা বিদ্যমান।    এটিকে সমতুল্যভাবে এভাবেও প্রকাশ করা যায়: মৌলিক সংখ্যা গণনাকারী ফাংশনের () মান প্রতিটি সীমার প্রান্তবিন্দুতে ভিন্ন হতে হবে. :     যেখানে    এখানে  হল -এর চেয়ে ছোট বা সমান মৌলিক সংখ্যার সংখ্যা। এই সীমাগুলোর প্রান্তবিন্দুগুলি একটি বর্গের () সাথে দুটি প্রোনিক সংখ্যার ( ও ) সংযোগ স্থাপন করে, যার প্রতিটি দুটি ত্রিভুজ সংখ্যার সমষ্টি।  ফলাফল   অনুমানটি সত্য হলে মৌলিক সংখ্যার ব্যবধান () এই সীমার মধ্যে থাকবে:       এটি আরও নির্দেশ করে:    ও -এর মধ্যে অন্তত দুটি মৌলিক সংখ্যা থাকবে (একটি  থেকে  পর্যন্ত এবং দ্বিতীয়টি  থেকে  পর্যন্ত), যা লেজঁন্দ্রের অনুমানকে শক্তিশালী করে।   যেকোনো দুটি বিজোড় মৌলিক সংখ্যার বর্গের মধ্যে অন্তত চারটি মৌলিক সংখ্যা থাকবে (ব্রোকার্ডের অনুমান)।   মৌলিক সংখ্যার মধ্যে সর্বোচ্চ সম্ভাব্য ব্যবধান তাদের বর্গমূলের () সমানুপাতিক হবে (আন্দ্রিকার অনুমান)।    এটি আরও বোঝায় যে উলাম স্পাইরালের প্রতি চতুর্থাংশ পূর্ণ আবর্তনে অন্তত একটি মৌলিক সংখ্যা পাওয়া যাবে।  আরও দেখুন    লেমোইনের অনুমান    ফিরোজবখতের অনুমান    মৌলিক সংখ্যা উপপাদ্য    তথ্যসূত্র           বিষয়শ্রেণী:মৌলিক সংখ্যা সম্পর্কিত অনুমান   বিষয়শ্রেণী:সংখ্যাতত্ত্বের অমীমাংসিত সমস্যা
লেইসলী গ্যাব্রিয়েল ভ্যালিয়েন্ট (জন্ম: ২৮ মার্চ, ১৯৪৯) একজন খ্যাতিমান কম্পিউটার বিজ্ঞানী ও হার্ভার্ড বিশ্ববিদ্যালয়ের অধ্যাপক। তিনি তাত্ত্বিক কম্পিউটার বিজ্ঞানের উপরে কাজ করে থাকেন। কাজের স্বীকৃতি স্বরূপ তিনি বিভিন্ন পুরস্কারের পাশাপাশি ২০১০ সালের এসিএম প্রদত্ত টুরিং পুরস্কার পান।   জীবনী  তিনি কেমব্রিজ বিশ্ববিদ্যালয়ের কিংস কলেজ, ইম্পেরিয়াল কলেজ লন্ডনে পড়াশোনা করেন। তিনি ১৯৭৪ সালে ওয়ারউইক বিশ্ববিদ্যালয় থেকে পিএইচডি ডিগ্রি লাভ করেন। তিনি ১৯৮২ সালে হার্ভার্ড বিশ্ববিদ্যালয় এ শিক্ষকতা শুরু করেন। হার্ভার্ডে যোগদানের পূর্বে তিনি কার্নেগী মেলন ইউনিভার্সিটি, লীডস বিশ্ববিদ্যালয় ও এডিনবরা বিশ্ববিদ্যালয় এ শিক্ষকতা করেন।   কর্মজীবন    গবেষণা    পুরস্কার ও সম্মাননা   ২০১০ সালের এসিএম প্রদত্ত টুরিং পুরস্কার বিজয়ী   তথ্যসূত্র    বহিঃসংযোগ     DBLP:Leslie G. Valiant publications in DBLP  বিষয়শ্রেণী:১৯৪৯-এ জন্ম বিষয়শ্রেণী:ইংরেজ কম্পিউটার বিজ্ঞানী বিষয়শ্রেণী:টুরিং পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:কানুথ প্রাইজ বিজয়ী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ব্রিটিশ কম্পিউটার বিজ্ঞানী বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:রয়েল সোসাইটির সভ্য
ক্যাথলিন জো হেনরি হত্যাকাণ্ড ঘটে ৪ সেপ্টেম্বর, ২০১৯ তারিখে আলাস্কার অ্যাঙ্করেজে। ম্যারিয়ট ইন্টারন্যাশনাল পরিচালিত স্থানীয় টাউনেপ্লেস সুইটস হোটেলে এই হত্যাকাণ্ড ঘটে। ক্যাথলিন হেনরি মৃত্যুর আগে যৌন নিপীড়নের শিকার হয়েছিলেন। এই হত্যাকাণ্ড আন্তর্জাতিক সংবাদে পরিণত হয়, যখন জানা যায় যে তার কথিত হত্যাকারী ব্রায়ান স্টিভেন স্মিথ তার মৃত্যুর দৃশ্য বেশকিছু স্থিরচিত্র ভিডিও হিসেবে একটি এসডি কার্ডে রেকর্ড করে। ২ অক্টোবর, ২০১৯ তারিখে আলাস্কার সেওয়ার্ড হাইওয়েবরাবর হেনরির দেহাবশেষ পাওয়া যায়।  অ্যাঙ্কোরেজ পুলিশ বিভাগের গোয়েন্দারা স্মিথকে তার সাথে জড়িত পূর্ববর্তী তদন্ত থেকে স্বীকৃতি দেয় এবং তার গ্রেপ্তারের জন্য একটি পরোয়ানা অর্জন করে। ২০১৯ সালের ৮ অক্টোবরে স্মিথ টেড স্টিভেনস অ্যাঙ্কোরেজ আন্তর্জাতিক বিমানবন্দরে গ্রেপ্তার করা হয়, যেখানে তিনি একটি ভ্রমণ থেকে ফিরে এসে পৌঁছান। পরবর্তীকালে স্মিথকে অ্যাঙ্কোরেজ কারাগারে বন্দী করা হয়। পুলিশ জানিয়েছে যে তারা এসডি কার্ডে হেনরির আক্রমণ এবং হত্যার সাথে সম্পর্কিত উনত্রিশটি ছবি এবং বারোটি ভিডিও আবিষ্কার করেছে, যা অ্যাঙ্কোরেজের ফেয়ারভিউ বিভাগে রাস্তায় একজন মহিলা খুঁজে পেয়েছিলেন।  ১৭ অক্টোবর, ২০১৯ তারিখে স্মিথের বিরুদ্ধে দ্বিতীয় মহিলা ভেরোনিকা আবুচুককে হত্যার অভিযোগ আনা হয়, যাকে স্মিথ হত্যার কথা স্বীকার করেন বলে অভিযোগ করা হয়। স্মিথ তার মৃত্যুর কথা স্বীকার করেছেন বলে অভিযোগ করা হয়েছে, এবং কর্তৃপক্ষকে জানিয়েছেন যে তারা তার মৃতদেহ কোথায় খুঁজে পেতে পারে।   ক্যাথলিন জো হেনরি  ক্যাথলিন জো হেনরি ১৯৮৮ সালের ২২ ডিসেম্বর আলাস্কার বেথেলে জন্মগ্রহণ করেন। আলাস্কার এক নেটিভ মহিলা হেনরি ২০১২ সালে তার জিইডি অর্জন করেন, যখন তিনি আলাস্কার হাইল্যান্ড মাউন্টেন সংশোধনাগারে বন্দী ছিলেন, যা ঈগল নদীর অ্যাঙ্কোরেজ এলাকার একটি রাষ্ট্রীয় কারাগার। একজন ডিভোর্সি যিনি তার মৃত্যুর সময় অবিবাহিত ছিলেন, হেনরি বছরের পর বছর ধরে আইন প্রয়োগকারীদের সাথে আসক্তি এবং অপকর্মের সাথে লড়াই করেছিলেন। তিনি ফেসবুক সহ অন্যান্য সামাজিক মিডিয়ার নিয়মিত ব্যবহারকারী ছিলেন, এবং কবিতা লিখতে উপভোগ করতেন। মৃত্যুর সময় তার বয়স ছিল ৩০ বছর।    সন্দেহভাজন  অ্যাঙ্কোরেজ পুলিশ বিভাগের প্রাপ্ত ছবি এবং ভিডিও প্রমাণের ভিত্তিতে ক্যাথলিন হেনরিহত্যার সন্দেহভাজন হিসেবে ব্রায়ান স্টিভেন স্মিথকে শনাক্ত করা হয়। তারপর থেকে, স্মিথ আরেকটি হত্যায় জড়িত ছিল, এবং কর্তৃপক্ষ তাকে সিরিয়াল কিলার বলে মনে করে। মার্কিন যুক্তরাষ্ট্র এবং দক্ষিণ আফ্রিকা উভয় দেশেই তার অতীত একটি চলমান, আন্তর্জাতিক তদন্তের বিষয়।  ব্রায়ান স্টিভেন স্মিথ (জন্ম: মার্চ ২৩, ১৯৭১) দক্ষিণ আফ্রিকায় কেপ টাউন এলাকায় জন্মগ্রহণ করেন এবং পরে যুক্তরাষ্ট্রে অভিবাসিত হন। স্মিথ সেপ্টেম্বর ২০১৯ সালে মার্কিন নাগরিক হন। ২০১৯ সালে, স্মিথকে আলাস্কার অ্যাঙ্কোরেজে গ্রেপ্তার করা হয় যখন তিনি রাষ্ট্রীয় ভ্রমণ থেকে ফিরে আসেন, এবং গত সেপ্টেম্বরে ক্যাথলিন জো হেনরির যৌন নিপীড়ন এবং হত্যার অভিযোগে অভিযুক্ত হন, একটি ম্যারিয়ট ইন্টারন্যাশনাল অনুমোদিত প্রতিষ্ঠানে, যেখানে তিনি একজন কর্মচারী ছিলেন এবং ২-৪ সেপ্টেম্বর পর্যন্ত একটি ছাড়ের ঘর ভাড়া নিয়েছিলেন। পুলিশ মনে করে যে হেনরির হত্যা ৪ সেপ্টেম্বর, ২০১৯ তারিখে ঘটেছিল।  ১৭ ই অক্টোবর, ২০১৯ তারিখে স্মিথের বিরুদ্ধে দ্বিতীয় মহিলা ভেরোনিকা আবুচুককে হত্যার অভিযোগ আনা হয়। অ্যাঙ্কোরেজ পুলিশ বিভাগের গোয়েন্দারা এবং মার্কিন এফবিআই স্মিথের অতীতের দিকে নজর দিতে থাকে।   তথ্যসূত্র     বিষয়শ্রেণী:নারীর প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:মার্কিন যুক্তরাষ্ট্রের অমীমাংসিত খুন বিষয়শ্রেণী:মার্কিন যুক্তরাষ্ট্রে নারীর প্রতি সহিংসতা
জাতীয় সড়ক ১৮ (এনএইচ ১৮) (পুরাতন এনএইচ ৩২, এনএইচ ৩৩ এবং এনএইচ ৫ এর সংমিশ্রণ) ভারতের জাতীয় সড়ক । এটি ধানবাদের গোবিন্দপুর থেকে উৎপন্ন হয় এবং ওড়িশার বালাসোরে এসে শেষ হয়। এই সড়কের মোট দৈর্ঘ  ৩৬১ কিমি (২২৪ মাইল)। এটি ধানবাদ শহর, মহুদা, চাস, পুরুলিয়া, বলরামপুর, জামশেদপুর, ঘাটশিলা, বহারাগোড়া, বড়িপদা এবং বালাসোরের মধ্য দিয়ে অগ্রসর হয়। এটি আগে এনএইচ ৩২ হিসাবে পরিচিত ছিল, তবে এটি ২০১২ সালে এনএইচ ২১৮ হিসাবে পরিবর্তিত হয়। তথ্যসূত্র  বিষয়শ্রেণী:পশ্চিমবঙ্গের জাতীয় সড়ক বিষয়শ্রেণী:ভারতের জাতীয় সড়ক
চেন লিটিং (; ২০ অক্টোবর ১৯১০ - ২৭ আগস্ট ২০১৩) ছিলেন একজন চীনা নাট্যকার, নাটক ও চলচ্চিত্র পরিচালক, চিত্রনাট্যকার এবং চলচ্চিত্র তাত্ত্বিক। তিনি শি ডংশান, কাই চুশেং এবং ঝেং জুনলির সাথে প্রাক-কমিউনিস্ট চীনের অন্যতম বিশিষ্ট চলচ্চিত্র পরিচালক এবং চিত্রনাট্যকার ছিলেন। তার সবচেয়ে বিখ্যাত চলচ্চিত্র ছিল উইমেন সাইড বাই সাইড (১৯৪৯)।  চেন একটি শিশু হিসাবে পরিত্যক্ত হয়েছিল এবং তারপরে শৈশবকালে পালক বাবা-মা উভয়কেই হারিয়েছিল।চলচ্চিত্র পরিচালক হওয়ার আগে চেন মূলত নাটকে কাজ করতেন। তার দেশাত্মবোধক নাটক পুট ডাউন ইওর হুইপ ছিল অত্যন্ত প্রভাবশালী এবং চীনে জাপানি আগ্রাসনের সময়অগণিত বার প্রদর্শিত হয়েছিল।যুদ্ধের সময় তিনি কিউ ইউয়ান নাটকের একটি বিখ্যাত মঞ্চ তৈরি করেছিলেন এবং চলচ্চিত্র তত্ত্বের উপর প্রথম চীনা বইগুলির মধ্যে একটি লিখেছিলেন।  ১৯৫০ এর দশকের গোড়ার দিকে, রাজনৈতিক কারণে চীন সরকার কর্তৃক চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল। নৈতিক কারণে পিআরসি সরকার দ্বারা চলচ্চিত্র নির্মাণের চেনের প্রচেষ্টা বারবার ব্যর্থ হয়েছিল। সাংস্কৃতিক বিপ্লবের সময় কারারুদ্ধ হওয়ার আগে তিনি তিয়ানমা ফিল্ম স্টুডিওর মহাব্যবস্থাপক হিসাবে কাজ করেছিলেন। সময়ের শেষে তার পুনর্বাসনের পরে, তিনি ঐতিহাসিক চলচ্চিত্র  দা ফেং গে তিন বছর ব্যয় করেছিলেন, তবে রাজনীতির কারণে সেই চলচ্চিত্রটিও বাতিল হওয়ার পরে অবসর নিয়েছিলেন।  প্রারম্ভিক জীবন চেন ১৯১০ সালের ২০ শে অক্টোবর সাংহাইতে জন্মগ্রহণ,  তাকে  শিশু হিসাবে পরিত্যক্ত করা হয়েছিল এবং পালক পিতা-মাতা দ্বারা দত্তক নেওয়া হয়েছিল।  যাইহোক, তিনি চার বছর বয়সে তার দত্তক পিতাকে হারান এবং তিন বছর পরে তার দত্তক মাও মারা যান। চেন তার চাচা, তার দত্তক পিতার ভাই দ্বারা বড় হয়েছিলেন॥ তিনি ১২ বছর বয়সে জিয়াংয়িন একটি বোর্ডিং স্কুলে ভর্তি হন এবং ১৯২৪ সালে সাংহাইয়ের চেংঝং মিডল স্কুলে ভর্তি হন। চেংঝংয়ে উচ্চ বিদ্যালয়ের ছাত্র হিসাবে, চেন চতুর্থ মে আন্দোলনের-পরবর্তী আধুনিক নাটকের উত্থান দ্বারা প্রভাবিত হয়েছিলেন।১৯২৮ সালে, তিনি সাংহাইয়ের তাশিয়া বিশ্ববিদ্যালয়ে (ইস্ট চায়না নরমাল ইউনিভার্সিটির পূর্বসূরী) ভর্তি হন, যেখানে তিনি আইরিশ নাট্যকার লেডি গ্রেগরি একটি নাটক দ্য রাইজিং অব দ্য মুন অনুবাদ, পরিচালনা এবং অভিনয় করেছিলেন। এটি ছিল নাটকটির প্রথম চীনা প্রযোজনা।  পুট ডাউন ইওর হুইপ  thumb|right|১৯৩৯ সালে জু বেইহং রচিত  পুট ডাউন ইয়োর হুইপ (তৈলচিত্র)চিত্রকর্ম, যাওয়াং ইং (অভিনেত্রী) নাটকের অভিনয়কে চিত্রিত করে।  দ্বিতীয় চীন-জাপান যুদ্ধ দ্বিতীয় বিশ্বযুদ্ধ এবং ১৯৪৯ সালের মধ্যে তথ্যসূত্র  বহিঃসংযোগ  Chen Liting at the Chinese Movie Database  বিষয়শ্রেণী:চীনা নাট্যকার বিষয়শ্রেণী:২০১৩-এ মৃত্যু বিষয়শ্রেণী:২০১০-এ মৃত্যু বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:সরলীকৃত চীনা ভাষার লেখা থাকা নিবন্ধ
মাখনলাল সেন (১১ জানুয়ারি  ১৮৮১১১ মে ১৯৬৫ ) ছিলেন ভারতের স্বাধীনতা সংগ্রামের অন্যতম বিপ্লবী, অনুশীলন সমিতির নেতা, সাংবাদিক ও সম্পাদক । তিনি  বিপ্লবী সাংবাদিকতার আদর্শ স্থাপন করেছেন।   সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৫৬৩,    জন্ম ও প্রারম্ভিক জীবন  মাখনলাল সেনের জন্ম ব্রিটিশ ভারতের অধুনা বাংলাদেশের চট্টগ্রামে পিতার কর্মস্থলে। পিতা গুরুনাথ সেন সেসময় অ্যাসিস্ট্যান্ট সার্জন ছিলেন সেখানে। পৈতৃক বাড়ি ছিল  মুন্সীগঞ্জ জেলার   টংগিবাড়ী উপজেলার  সোনারং য়ে । পড়াশোনা চট্টগ্রামেই।  বিপ্লবী ক্রিয়াকলাপ  এম.এ.পড়ার সময় মাখনলাল  স্বদেশী আন্দোলন কালে বিপ্লবী দলে যোগ দিয়ে ঢাকা যান এবং  অনুশীলন সমিতির নেতা পুলিনবিহারী দাস গ্রেফতার হবার পর তিনি সমিতির নেতা হন। ১৯১০ খ্রিস্টাব্দে তার নামে ঢাকা ষড়যন্ত্র মামলার গ্রেফতারী পরোয়ানা বের হলে তিনি আত্মগোপন করে কলকাতায় চলে আসেন। ১৯১৪ খ্রিস্টাব্দে   বর্ধমানে ও কাঁথিতে প্রবল বন্যা হলে তিনি  বাঘা যতীনের সহায়তায় বন্যার্তদের সাহায্যে এগিয়ে যান। এই ব্যাপারে তৎকালীন বাংলা সরকারের সঙ্গে প্রচন্ড বিবাদ শুরু হয়। ১৯১৫ খ্রিস্টাব্দে ভারত রক্ষা আইন   রচিত হলে মাখনলাল চট্টগ্রামের টেকনাফ অঞ্চলে গ্রেফতার হন। ১৯২০ খ্রিস্টাব্দে মুক্তি পেয়ে কলকাতায় আসেন এবং কংগ্রেসের বিশেষ অধিবেশনে যোগ দেন। অধিবেশনে  মহাত্মা গান্ধীর সমর্থনে এগিয়ে যান।  এরপর নাগপুর কংগ্রেসে অসহযোগ নীতি গৃহীত হলে ১৯২১ খ্রিস্টাব্দে তিনি কলকাতায় দেশবন্ধু চিত্তরঞ্জন দাশের অনুরোধে গৌড়ীয় সর্ববিদ্যায়তনের ভার গ্রহণ করেন। পূর্ববঙ্গের অধুনা বাংলাদেশের সোনারং ন্যাশনাল স্কুলের তিনি প্রতিষ্ঠাতা ছিলেন।  সাংবাদিকতায় ভূমিকা  বিপ্লবীজীবনের বন্ধু  সুরেশচন্দ্র মজুমদারের অনুরোধে তিনি ১৯৩০ খ্রিস্টাব্দের ১ নভেম্বর  আনন্দবাজার পত্রিকার সম্পাদক হন কিছুদিনের জন্য। ওই বছরের ১২  নভেম্বর রাউন্ড টেবিল কনফারেন্সের প্রতিবাদে কলকাতা পুলিশ কমিশনারের  আদেশ অমান্য করে মিছিলে নেতৃত্ব দিয়ে গ্রেপ্তার হন এবং ছয় মাসের কারাদণ্ড ভোগ করেন। ১৯৩৯ খ্রিস্টাব্দে আনন্দবাজার পত্রিকা ছেড়ে "জার্নালিস্ট কর্নার" নামে সাংবাদিক সংঘ প্রতিষ্ঠা করেন এবং ভারত নামে এক পত্রিকা প্রকাশ করেন। ১৯৪২ এর 'ভারত ছাড়ো' আন্দোলনের সময় তিনি "ভারত" পত্রিকা মারফত বিপ্লবী সাংবাদিকতার চূড়ান্ত আদর্শ স্থাপন করেন। পত্রিকাটি রাজরোষেও পড়ে এবং মাখনলাল আত্মগোপন করতে বাধ্য হন। কিছুদিনের মধ্যেই পুলিশ তাঁকে গ্রেপ্তার করে এবং তিনি ১৯৪৫ খ্রিস্টাব্দ পর্যন্ত অন্তরীণ থাকেন। মুক্তি পেয়ে পুনরায় "ভারত" পত্রিকা প্রকাশ করলেও তিনি দীর্ঘদিন চালাতে পারেননি। দেশ স্বাধীন হওয়ার পর মাখনলাল   কলকাতা বিশ্ববিদ্যালয়ের সাংবাদিকতা বিভাগে যুক্ত হয়েছিলেন।   জীবনাবসান  মাখনলাল সেন ১৯৬৫ খ্রিস্টাব্দের ১১ মে প্রয়াত হন।    তথ্যসূত্র   বিষয়শ্রেণী:১৮৮১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৬৫-এ মৃত্যু বিষয়শ্রেণী:অনুশীলন সমিতি বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:চট্টগ্রাম জেলার ব্যক্তি বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি সাংবাদিক বিষয়শ্রেণী:বাঙালি সম্পাদক বিষয়শ্রেণী:বাঙালি লেখক